Dainiaus ramentas
Mano gyvybės
Rytą rasotą
Erdvės beribės
Stebino protą...

Naktį už durų
Ugnys žvaigždyno
Ir gelmės jūrų
Širdį baugino...

Matau šią dieną,
Jau praregėjęs, –
Audžia tik viena
Amžių Audėjas...

Kas laikui žydi,
Valandai dygsta –
Amžiną lydi,
Visatą lygsta...

Tad dainiaus žygiai
Iš amžių semia,
Gerbdami lygiai
Dangų ir žemę...

Tad stiebkis žiedu,
Dievo žolyte, –
Tad gerbiu, giedu
Kurmį ir bitę...

Baltrušaitis Jurgis
Eilėraščiai